CELEX: 62006TA0232
Language: el
Date: 2011-09-09 00:00:00
Title: Υπόθεση T-232/06: Απόφαση του Γενικού Δικαστηρίου της 9ης Σεπτεμβρίου 2011 — Ευρωπαϊκή Δυναμική κατά Επιτροπής ( Δημόσιες συμβάσεις παροχής υπηρεσιών — Διαδικασία προσκλήσεως προς υποβολή προσφορών — Παροχή υπηρεσιών για τον καθορισμό προδιαγραφών, την ανάπτυξη, συντήρηση και υποστήριξη τελωνειακών συστημάτων πληροφορικής ορισμένων σχεδίων πληροφορικής — Απόρριψη της προσφοράς διαγωνιζομένου — Ανάθεση της εκτελέσεως της συμβάσεως σε άλλον υποψήφιο — Αγωγή αποζημιώσεως — Προθεσμία παραλαβής των προσφορών — Προθεσμία υποβολής των αιτήσεων παροχής πληροφοριών — Ίση μεταχείριση — Πρόδηλη πλάνη εκτιμήσεως )

22.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 311/33
            
         Απόφαση του Γενικού Δικαστηρίου της 9ης Σεπτεμβρίου 2011 — Ευρωπαϊκή Δυναμική κατά Επιτροπής
   (Υπόθεση T-232/06) (1)
   
   (Δημόσιες συμβάσεις παροχής υπηρεσιών - Διαδικασία προσκλήσεως προς υποβολή προσφορών - Παροχή υπηρεσιών για τον καθορισμό προδιαγραφών, την ανάπτυξη, συντήρηση και υποστήριξη τελωνειακών συστημάτων πληροφορικής ορισμένων σχεδίων πληροφορικής - Απόρριψη της προσφοράς διαγωνιζομένου - Ανάθεση της εκτελέσεως της συμβάσεως σε άλλον υποψήφιο - Αγωγή αποζημιώσεως - Προθεσμία παραλαβής των προσφορών - Προθεσμία υποβολής των αιτήσεων παροχής πληροφοριών - Ίση μεταχείριση - Πρόδηλη πλάνη εκτιμήσεως)
   2011/C 311/56
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωποι: Ν. Κορογιαννάκης και Ν. Κεραμιδάς, δικηγόροι)
   
      Καθής-εναγομένη: Ευρωπαϊκή Επιτροπή (εκπρόσωποι:: M. Wilderspin και E. Manhaeve)
   
      Αντικείμενο
   
   Αφενός, αίτημα περί ακυρώσεως της αποφάσεως της Επιτροπής, της 19ης Ιουνίου 2006, με την οποία απορρίφθηκε η προσφορά που υπέβαλε η αποτελούμενη από την προσφεύγουσα και άλλες εταιρίες κοινοπραξία, στο πλαίσιο διαγωνισμού για τον καθορισμό προδιαγραφών, την ανάπτυξη, συντήρηση και υποστήριξη τελωνειακών συστημάτων πληροφορικής των σχεδίων πληροφορικής «CUST-DEV», και με την οποία ανατέθηκε η εκτέλεση της συμβάσεως σε άλλον υποψήφιο, και, αφετέρου, αίτημα αποζημιώσεως.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Υποχρεώνει την Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ να φέρει τα έξοδά της, καθώς και τα έξοδα της Ευρωπαϊκής Επιτροπής.
            
         
      (1)  EE C 261 της 28.10.2006.